Teplota, bolesť pri prehĺtaní, hnačka
Od rána som unavený,bolia ma oči, mam zvýšenú teplotu. Mám teplé líca. Pri prehĺtnaní ma bolí v hrdle (mandle). Stolicu mám veľmi často ale nie je úplne vodová.Iba taká riedka. Potreboval by som sa čím skôr dostať do poriadku. 

Ďakujem.
Dobrý deň.
Ďakujeme za Vašu otázku.
Na bolesť v krku odporúčam liek
Dorithricin
, ktorý obsahuje trojkombináciu liečiv. Vďaka tomu pôsobí antisepticky, antibioticky a mierni bolesť. Dospelí a deti staršie ako 2 roky: užíva sa 1-2 pastilky každé 2-3 hodiny. Pastilky sa majú nechať pomaly rozpustiť v ústach, nemajú sa hrýzť ani žuvať a nesmú sa prehĺtať. Po aplikácii sa odporúča aspoň pol hodinu nejesť a nepiť.
Horúčka je definovaná ako telesná teplota nad 38 °C. Na horúčku sa používajú  antipyretiká s účinnymi látkami ako sú paracetamol, ibuprofén alebo kyselina acetylsalicylová. Na trhu existujú aj kombinované prípravky vo forme tabliet alebo horúcich nápojov, obohatené o zložky uvoľňujúce upchatý nos, zmierňujúce kýchanie a výtok z nosa, prípadne obsahujú aj vitamín C.
Na posilnenie imunitného systému sa odporúča zvýšiť príjem Vitamínu D3, vitamínu C, selénu a zinku.
Dôležité sú taktiež režimové opatrenia, ako je pokoj na lôžku a dostatočný príjem tekutín.
V prípade výskytu akútnej hnačky je možné podať
CarboMax
s obsahom aktívneho uhlia. Pri užívaní iných liekov je však potrebné dodržiavať odstup aspon 2-3 hodiny.
Prajem pekný zvyšok dňa.
S pozdravom
Mgr. Barbora Bičanovská